Erkki Koskela

Erkki Aarre Koskela (16. joulukuuta 1946 Peräseinäjoki – 28. kesäkuuta 2020 Helsinki) oli suomalainen taloustieteilijä ja professori. 

Hän oli vuosina 1981–2011 Helsingin yliopiston kansantaloustieteen (finanssiopin) professori, vuodesta 2011 alkaen emeritusprofessori. Hänen tutkimusalaansa olivat luotonsäännöstely, kotitalouksien säästämiskäyttäytyminen ja verotus. Koskela oli akatemiaprofessori 2006–2011. Vuodesta 2004 alkaen hän johti Talouden rakenteiden ja kasvun tutkimusyksikköä.

Koskela oli koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1976 otsikolla ”A Study of Bank Behaviour and Credit Rationing”.

Koskela oli Suomalaisen Tiedeakatemian jäsen vuodesta 1993 ja Academia Europæan jäsen vuodesta 2000.

Lähteet

Aiheesta muualla
 Erkki Koskelan muistokirjoitus Helsingin Sanomissa
 Erkki Koskela. Research Fellow (July 2003-)  (iza.org)
 Erkki Koskelan julkaisuja ISEASin sivustolta  (ideas.repec.org)

Akatemiaprofessorit
Suomalaiset taloustieteilijät
Suomalaiset professorit
Helsingin yliopiston professorit
Vuonna 1946 syntyneet
Vuonna 2020 kuolleet